Document ID: 31993R0784

KOMISSION ASETUS (ETY) N:o 784/93,
annettu 31 päivänä maaliskuuta 1993,
ecuina vahvistettujen hintojen ja määrien muuttamisesta syyskuussa ja marraskuussa 1992 tehtyjen hallinnollisten valuuttakurssitarkistusten seurauksena annetun asetuksen (ETY) N:o 3824/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92 () ja erityisesti sen 12 artiklan ja 13 artiklan 1 kohdan,
sekä katsoo, että
neuvoston asetuksessa (ETY) N:o 3813/92 säädettyjen maatalouden rahapoliittisten säännösten soveltamista koskevista siirtymätoimenpiteistä 28 päivänä joulukuuta 1992 annetun neuvoston asetuksen (ETY) N:o 3820/92 () 1 artiklassa vahvistetaan 1 päivään tammikuuta 1993 alkaen sovellettavien ja ennen tätä ajankohtaa sovellettavien maatalouden rahapoliittisen järjestelmän säännösten vastaavuus,
komission asetuksessa (ETY) N:o 3824/92 () vahvistetaan luettelo hinnoista ja määristä, joita on tarkistettava vuoden 1992 hallinnollisten valuuttatarkistusten seurauksena; olisi mukautettava kyseisen asetuksen tekstiä 30 päivänä tammikuuta 1993 tehdyn hallinnollisen valuuttakurssitarkistuksen sekä sen seurauksena komission asetuksessa (ETY) N:o 537/93 () vahvistetun maataloushintojen vähennyskertoimen huomioon ottamiseksi,
asetuksen (ETY) N:o 3824/92 myöhemmässä tarkastelussa on ilmennyt tupakka-alaa koskeva laiminlyönti, ja
hallintokomiteat, joita asia koskee, eivät ole antaneet lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 3824/92 seuraavasti:
1) Korvataan otsikko seuraavasti:
"hallinnollisten valuuttakurssitarkistusten seurauksena muutettavien ecuina vahvistettujen hintojen ja määrien määrittämisestä".
2) Korvataan 1 artiklassa ilmaisu "asetuksen (ETY) N:o 3387/92 2 artiklassa" ilmaisulla "asetuksen (ETY) N:o 537/93 1 artiklassa".
3) Lisätään 3 artiklaan alakohta seuraavasti:
"Kun kyse on lampaanliha- ja vuohenliha-alan tuotteista, kalastustuotteista, tomaateista, kurkuista, kesäkurpitsoista ja munakoisoista, sitä sovelletaan markkinointivuoden 1994/1995 alusta."
4) Lisätään liitteen otsakkeeseen "7 Muut kasvikunnan tuotteet" tupakka-alan osalta kohta 7.6 a seuraavasti:
"7.6a Raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (EYVL N:o L 215, 30.7.1992, s. 70) 3 artiklassa tarkoitetut palkkio ja lisämäärät."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 1993.

Labels: 17
6